cyanic-selkie/wikianc huggingface dataset:
আনুগত্যের আয়াত
সুন্নি ইসলামে, এই আয়াতে "উলিল আমর" বলতে বিভিন্নভাবে খলিফাদের, আবু বকর এবং উমর, ইসলামিক নবী মুহাম্মদ-এর (সামরিক) প্রধানগণ, তার সাহাবীগণ, বা মুসলিম ধর্মীয় পণ্ডিতগণকে বোঝানো হয়, যদিও প্রচলিত সুন্নি দৃষ্টিভঙ্গি মুসলিম সম্প্রদায়ের শাসক হিসেবে কর্তৃত্বে থাকা ব্যক্তিদের চিহ্নিত করে। দ্বাদশী শিয়া মতবাদে, উলিল-আমর হল দ্বাদশ ইমাম, এবং এই আয়াতে বাধ্যতামূলক পরম আনুগত্যকে ইমামদের অকাট্যতার প্রমাণ হিসাবে দেখা হয়।
প্রেক্ষাপট
হাদীসে বর্ণিত, সূরা নিসার ৫৯ নং আয়াতটি, যা উলিল আমরের আয়াত নামে প্রসিদ্ধ, তা সাহাবী আব্দুল্লাহ ইবনে হুযাফার একটি ঘটনার প্রসঙ্গে অবতীর্ণ হয়। "হাসান ইন মুহাম্মদ (রহঃ) ... ইবন আব্বাস (রাঃ) বলেনঃ (يَا أَيُّهَا الَّذِينَ آمَنُوا أَطِيعُوا اللَّهَ وَأَطِيعُوا الرَّسُولَ) অর্থঃ হে মু'মিনগণ! তোমরা আনুগত্য কর আল্লাহর, আনুগত্য কর রাসূলের এবং তাদের, যারা তোমাদের মধ্যে ক্ষমতার অধিকারী (সূরা নিসাঃ ৫৯)। আয়াতটি আবদুল্লাহ ইবন হুযায়ফা ইবন কায়স ইবন আদীর সম্পর্কে নাযিল হয়েছিল। যাকে রাসূলুল্লাহ্ সাল্লাল্লাহু আলাইহি ওয়াসাল্লাম কোন যুদ্ধের অধিনায়ক করে পাঠিয়েছিলেন।"
- সুনান নাসাঈ, হাদীস নং ৪১৯৫ (ইঃফাঃবাঃ), তিরমিযী ১৭৩৯
"আবূ সাঈদ আল-খুদরী (রাঃ) থেকে বর্ণিত। রাসূলুল্লাহ সাল্লাল্লাহু আলাইহি ওয়াসাল্লাম আলকামা ইবনে মুজাযযিয (রাঃ) কে একটি সামরিক বাহিনীর অধিনায়ক নিয়োগ করেন। আমিও তাতে শরীক ছিলাম। তিনি যখন গন্তব্যে পৌঁছেন অথবা পথিমধ্যে ছিলেন, তখন একদল সৈন্য তার নিকট (কোন বিষয়ে) অনুমতি চাইলে তিনি তাদের অনুমতি দিলেন এবং আবদুল্লাহ ইবনে হুযাফা ইবনে কায়েস আস-সাহমী (রাঃ)-কে তাদের অধিনায়ক নিযুক্ত করেন। যেসব লোক আবদুল্লাহ (রাঃ) -র সঙ্গী হয়ে জিহাদ করেছে, আমিও তাদের সাথে ছিলাম। লোকেরা পথিমধ্যে ছিল। এ অবস্থায় একদল লোক উত্তাপ গ্রহণের জন্য অথবা অন্য কোন কাজে আগুন প্রজ্জ্বলিত করলো। আবদুল্লাহ (রাঃ) তাদের বলেন (তিনি কিছুটা রসিক প্রকৃতির ছিলেন), আমার নির্দেশ শোনা ও আনুগত্য করা কি তোমাদের জন্য বাধ্যতামূলক নয়? তারা বললো হ্যাঁ। তিনি বলেন, আমি তোমাদেরকে যা করার নির্দেশই দিবো তোমরা কি তাই করবে? তারা বললো হ্যাঁ। তিনি বলেন, আমি তোমাদেরকে চূড়ান্ত নির্দেশ দিচ্ছি যে, তোমরা এই আগুনে ঝাঁপিয়ে পড়ো। কতক লোক (আগুনে ঝাঁপ দেয়ার জন্য) দাঁড়িয়ে গেলো এবং কোমর বাঁধলো। তিনি যখন দেখলেন, লোকেরা সত্যিই আগুনে ঝাঁপ দিতে প্রস্তুত হয়েছে, তখন বললেন, থামো। আমি তোমাদের সাথে ঠাট্টা করেছি। (রাবী বলেন) আমরা ফিরে এলে লোকেরা মহানবী সাল্লাল্লাহু আলাইহি ওয়াসাল্লাম এর নিকট এ ঘটনা উল্লেখ করলো। রাসূলুল্লাহ সাল্লাল্লাহু আলাইহি ওয়াসাল্লাম বললেনঃ কেউ তোমাদেরকে আল্লাহর নাফরমানি করার নির্দেশ দিলে তোমরা তার আনুগত্য করবে না।"
- গ্রন্থঃ সুনানে ইবনে মাজাহ, অধ্যায়ঃ ১৮/ জিহাদ (كتاب الجهاد), হাদিস নম্বরঃ ২৮৬৩, আহমাদ ১১২৪৫, সহীহাহ ২৩২৪, তাহকীক আলবানীঃ হাসান।
বিশুদ্ধ বলে বর্ণিত হাদীস অনুযায়ী প্রেক্ষাপটটি নিম্নরূপ, "মুসাদ্দাদ (রহঃ) ... আলী (ইবনু আবূ তালিব) (রাঃ) থেকে বর্ণিত, তিনি বলেন, এক অভিযানে রাসূলুল্লাহ সাল্লাল্লাহু আলাইহি ওয়াসাল্লাম একটি সৈন্যবাহিনী পাঠিয়েছিলেন এবং আনসারদের এক ব্যাক্তিকে তার সেনাপতি নিযুক্ত করে তিনি তাদেরকে তাঁর (সেনাপতির) আনুগত্য করার নির্দেশ দিয়েছিলেন। (পরে কোন কারনে) আমীর ক্রুদ্ধ হয়ে গেলেন। তিনি বললেন, রাসূলুল্লাহ সাল্লাল্লাহু আলাইহি ওয়াসাল্লাম কি তোমাদেরকে আমার আনুগত্য করতে নির্দেশ দেননি? তাঁরা বললেন, অবশ্যই। তিনি বললেন, তাহলে তোমরা আমার জন্য কিছু কাঠ সংগ্রহ করো। তাঁরা কাঠ সংগ্রহ করলেন। তিনি বললেন, এগুলোতে আগুন লাগিয়ে দাও। তাঁরা আগুন লাগালেন। তখন তিনি বললেন, এবার তোমরা সকলে এ আগুনে ঝাঁপিয়ে পড়ো। (আদেশ মতো) তাঁরা ঝাঁপ দেয়ার সংকল্পও করে ফেললেন। কিন্তু তাদের কয়েকজন বাধা দিয়ে বলতে লাগলেন, আগুন থেকেই তো আমরা পালিয়ে গিয়ে রাসূলুল্লাহ সাল্লাল্লাহু আলাইহি ওয়াসাল্লাম এর কাছে আশ্রয় নিয়েছিলাম। (অথচ এখানে সেই আগুনেই ঝাঁপ দেয়ারই আদেশ)। এভাবে জ্বলতে জ্বলতে অবশেষে আগুন নিভে গেলো এবং তার ক্রোধও থেমে গেলো। এরপর এ সংবাদ রাসূলুল্লাহ সাল্লাল্লাহু আলাইহি ওয়াসাল্লাম এর কাছে পৌঁছলে তিনি বললেন, যদি তারা আগুনে ঝাঁপ দিত তা হলে কিয়ামতের দিন পর্যন্ত আর এ আগুন থেকে বের হতে পারতো না। কেননা আনুগত্য কেবল সৎ কাজের।"
- বুখারী, ৪৩৪০
আতা ইবনে আবি রাবা উলিল আমরের ব্যাখ্যায় বলেন, "আব্দুল মালেক হতে বর্ণিত, আল্লাহর কথা
(أَطِيعُوا اللَّهَ وَأَطِيعُوا الرَّسُولَ وَأُولِي الْأَمْرِ مِنْكُمْ)
(অর্থ: তোমরা আল্লাহ ও তারঁ রাসূলের আনুগত্য কর এবং তোমাদের মধ্যকার যারা ‘উলিল আমর’।” সূরা নিসা: ৫৯), এ আয়াতের ব্যাখ্যায় আতা’ বলেন: ‘উলিল আমর’ বলতে ইলম ও ফিকহের (গভীর জ্ঞানের) অধিকারী আলিমদেরকে বুঝানো হয়েছে আর রাসূলের (সাল্লাল্লাহু আলাইহি ওয়া সাল্লাম) অনুসরণ বলতে কিতাব ও সুন্নাহর’ অনুসরণকে বুঝানো হয়েছে।"
- গ্রন্থঃ সুনান আদ-দারেমী, অধ্যায়ঃ ভূমিকা (আল-মুক্বাদ্দিমাত, المقدمة), হাদিস নম্বরঃ ২২৫
ব্যাখ্যা
বারনার্ড লুইস এই আয়াতে উলিল আমর সম্পর্কিত ব্যাখ্যায় বলেন, "এই কুরআনের আয়াতটি মুহাম্মাদ (সাঃ) এর প্রতি আরোপিত অনেক বাণীতে বিশদভাবে বর্ণনা করা হয়েছে। তবে এমন কিছু কথাও রয়েছে যা বাধ্যতামূলক কর্তব্যের কঠোর সীমাবদ্ধতা রাখে। নবীর প্রতি আরোপিত এবং সর্বজনীনভাবে প্রামাণিক হিসাবে গৃহীত দুটি নির্দেশ নির্দেশক। একটিতে বলে, "পাপের মধ্যে কোন আনুগত্য নেই";  অন্য কথায়, শাসক যদি ঐশী বিধানের পরিপন্থী কিছু আদেশ করেন, তবে কেবল আনুগত্যের দায়িত্বই নেই, অবাধ্যতাও রয়েছে। এটি পশ্চিমা রাজনৈতিক চিন্তাধারায় বিপ্লবের অধিকারের চেয়ে বেশি। এটি বিপ্লবের একটি কর্তব্য, বা অন্তত অবাধ্যতা এবং কর্তৃত্বের বিরোধিতা। অপরটিতে ঘোষণা দেওয়া হয়, "কোন প্রাণীকে তার স্রষ্টার বিরুদ্ধে মানবেন না," আবারও স্পষ্টভাবে শাসকের কর্তৃত্বকে সীমিত করে, শাসকের যে রূপই হোক না কেন।"
ইখতিলাফ বা মতবিরোধ
আনুগত্যের আয়াত অনুসারে, যদি কোনো ধর্মীয় বিষয় বা নিয়ম নিয়ে কোনো বিতর্ক বা ইখতিলাফ হয়, তাহলে কুরআনের নির্দেশ অনুযায়ী তাকলিদ বর্জন করে কুরআন এবং সুন্নাহ অনুসরন করে ইখতিলাফ নিরসন করার জন্য নির্দেশ দেয়।
মুহাম্মদের মৃত্যুর পর, আনুগত্যের আয়াতটি নির্ধারণ করে যে মতবিরোধ বা ইখতিলাফ কুরআন ও সুন্নাহ উল্লেখ করে মধ্যস্থতা করতে হবে। যদিও কর্তৃপক্ষের লোকেরা ("উলিল আমরি মিনকুম") এ আয়াতে সালিশে অনুপস্থিত রয়েছে, তা ৫:৮৩ আয়াতে অন্যত্র উল্লেখ করা হয়েছে, যার মধ্যে রয়েছে, "এবং যখনই তাদের কাছে খবর আসে, নিরাপত্তা বা ভয়ের, তারা তা ছড়িয়ে দেয়, যদি তারা এটাকে রসূল ও তাদের মধ্যে যারা কর্তৃত্বে আছে (উলিল আমরি মিনহুম) তাদের কাছে উল্লেখ করতো, তাহলে তাদের মধ্যে যাদের কাজ তদন্ত করা, তারা তা জানতে পারত।" লালানি এই আয়াতকে দ্বাদশ ইমাম আল-বাকিরের প্রতি নির্দেশ করেন, যা সুন্নি আলেম আল-কুরতুবি  লিখিত আল-জামি' লি-আহকাম আল-কুরআনেও দেখা যায়।
আরও দেখুন
• ওয়ালিয়ার আয়াত
• শুদ্ধির আয়াত
• উলিল আমর
• ইখতিলাফ
বিশেষ্য
বিশেষ্য বাংলা ব্যাকরণের একটি পদ। সাধারণ বিচারে বাক্যমধ্যে ব্যবহৃত যে সমস্ত পদ দ্বারা কোনো ব্যক্তি, জাতি, সমষ্টি, বস্তু, স্থান, কাল, ভাব, কর্ম বা গুণের নাম বোঝানো হয় তাদের বিশেষ্য বলে। কোনো কিছুর নামকে বিশেষ্য পদ বলে। একে নামপদও বলা হয়। যেমন: মারিয়া, মহানবী, ভারতবর্ষ, বাঞ্ছারামপুর, উলুকান্দী
নাসিক্য ব্যঞ্জনধ্বনি
যেসব ব্যঞ্জনধ্বনি উচ্চারণকালে শ্বাসের বায়ু মুখ দিয়ে বের না হয়ে নাক দিয়ে বের হয়, সেগুলোকে নাসিক্য বা আনুনাসিক ব্যঞ্জনধ্বনি বলা হয়। বর্তমান বাংলা ভাষায় তিনটি নাসিক্য ধ্বনিমূলগুলো আছেঃ "ঙ", "ন", ও "ম"।
বিশেষ্য
সংজ্ঞা
সাধারণভাবে এর সংজ্ঞা হিসাবে বলা হয়, কোন কিছুর নামকেই বিশেষ্য বলে। বাংলা ব্যাকরণ মতে, বাক্যে ব্যবহৃত যে প্রকার পদ (শব্দ-ধ্বনি) দ্বারা কোন কিছুর নাম বোঝানো হয় তাকেই বিশেষ্য পদ বলে। যেমনঃ মাহবুবা, সাকিব, নারায়ণগঞ্জ, তিতাস ইত্যাদি। যা গুণ প্রকাশ করে না, যা অন্য পদের পরিবর্তে ব্যবহৃত হয় না, যা কোনো কাজ করাকে প্রকাশ করে না এবং নিজে অপরির্তিত থেকে অন্য পদকে সমন্বিত করে না−তাই বিশেষ্য পদ।
প্রকারভেদ
বিশেষ্য মোট ছয় প্রকার।
নামবাচক / সংজ্ঞাবাচক বিশেষ্য
যেসব বিশেষ্য পদ দ্বারা কোনো নির্দিষ্ট স্থান, নদী, পর্বত, সমুদ্র, প্রসিদ্ধ গ্রন্থ বা ব্যক্তির নাম বোঝায়, তাকে সংজ্ঞাবাচক বা নামবাচক বিশেষ্য বলা হয়। যেমন: মাহবুবা, মুস্তাফিজ, ঢাকা, পদ্মা, মেঘনা, তাজমহল, আল-কোরান, প্রথম আলো, টিউমার ইত্যাদি
বস্তুবাচক বা দ্রব্যবাচক বিশেষ্য
যে বিশেষ্য পদের সাহায্যে কোনো বস্তু বোঝায় এবং যার সংখ্যা নির্দেশ করা যায় না, শুধু পরিমাণ নির্দেশ করা যায়, তাকে বস্তুবাচক বিশেষ্য বলে। যেমন: চাল, তেল, দুধ, পানি, বালি, লবণ ইত্যাদি।
ভাববাচক (ক্রিয়াবাচক) বিশেষ্য
যে বিশেষ্য পদে কোনো ক্রিয়ার ভাব বা কাজের ভাব প্রকাশিত হয়, তাকে ভাববাচক বিশেষ্য বলে। যেমনঃ গমন (যাওয়ার ভাব বা কাজ)। দর্শন (দেখার কাজ) ভোজন (খাওয়ার কাজ) আনন্দ,বেদনা,ক্রোধ,শয়ন,দেখা,শোনা প্রভৃতি। ভাববাচক শব্দের শেষে (আ বা অন) হয়।
গুণবাচক বিশেষ্য
যে বিশেষ্য পদে কোনো গুণ, অবস্থা ও ভাবের নাম বোঝায়, তাকে গুণবাচক বিশেষ্য বলে। যেমন: সুখ, দুঃখ, দয়া,প্রেম, ,অহংকার,সৌন্দর্য,মধুরতা,তারল্য,তিক্ততা,তারুণ্য প্রভৃতি।
টীকা: জাতিবাচক বিশেষ্যের সাথে বস্তুবাচক এর পার্থক্য এই যে জাতিবাচকের বহুবচন হয়; কিন্তু বস্তুবাচকের হয় না।
রোকনুজ্জামান কাঞ্চন
মোহাম্মদ রোকনুজ্জামান কাঞ্চন (জন্ম: ২২ জুন ১৯৮২; রোকনুজ্জামান কাঞ্চন নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড়। কাঞ্চন তার খেলোয়াড়ি জীবনের অধিকাংশ সময় মুক্তিযোদ্ধা সংসদ এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেছেন। তিনি মূলত একজন বাম পার্শ্বীয় আক্রমণভাগের খেলোয়াড় হিসেবে খেলেছেন।
১৯৯৭–৯৮ মৌসুমে, বাংলাদেশী ক্লাব ফরাশগঞ্জের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি মাত্র ১ মৌসুম অতিবাহিত করেছিলেন। অতঃপর ১৯৯৯–২০০০ মৌসুমে তিনি ঢাকা আবাহনীতে যোগদান করেছিলেন। ঢাকা আবাহনীতে ৩ মৌসুম অতিবাহিত করার পর ঢাকা মোহামেডানের সাথে চুক্তি স্বাক্ষর করেছিলেন। পরবর্তীকালে, তিনি মুক্তিযোদ্ধা সংসদ এবং আরামবাগের হয়ে খেলেছিলেন। সর্বশেষ ২০১৭–১৮ মৌসুমে, তিনি মুক্তিযোদ্ধা সংসদ হতে বসুন্ধরা কিংসে যোগদান করেছিলেন; বসুন্ধরা কিংসর হয়ে ২ মৌসুম খেলার পর তিনি অবসর গ্রহণ করেছিলেন।
২০০০ সালে, কাঞ্চন বাংলাদেশের হয়ে আন্তর্জাতিক পর্যায়ে অভিষেক করেছিলেন; বাংলাদেশের জার্সি গায়ে তিনি সর্বমোট ২৯ ম্যাচে ৬টি গোল করেছিলেন। দলগতভাবে, কাঞ্চন সর্বমোট ৪টি শিরোপা জয়লাভ করেছিলেন, যার মধ্যে ৩টি ঢাকা আবাহনীর হয়ে এবং ১টি বসুন্ধরা কিংসের হয়ে জয়লাভ করেছিলেন।
প্রারম্ভিক জীবন
মোহাম্মদ রোকনুজ্জামান কাঞ্চন ১৯৮২ সালের ২২শে জুন তারিখে বাংলাদেশের মুন্সীগঞ্জের সিরাজদিখানে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০০০ সালের ২রা মে তারিখে, মাত্র ১৭ বছর ১০ মাস ১১ দিন বয়সে, কাঞ্চন ভারতের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছিলেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি ১–১ গোলে ড্র হয়েছিল। বাংলাদেশের হয়ে অভিষেকের বছরে কাঞ্চন সর্বমোট ৪ ম্যাচে অংশগ্রহণ করেছিলেন। জাতীয় দলের হয়ে অভিষেকের ৯ মাস ১১ দিন পর, বাংলাদেশের জার্সি গায়ে প্রথম গোলটি করেছিলেন; ২০১১ সালের ১২ই ফেব্রুয়ারি তারিখে, মঙ্গোলিয়ার বিরুদ্ধে ম্যাচের তৃতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছিলেন। ২০০৬ সালের ১০ই এপ্রিল তারিখে কাঞ্চন ২৩ বছর বয়সে বাংলাদেশের হয়ে তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন। বাংলাদেশের ঢাকার বঙ্গবন্ধু জাতীয় স্টেডিয়ামে অনুষ্ঠিত তাজিকিস্তানের বিরুদ্ধে উক্ত ম্যাচে বাংলাদেশ ৬–১ গোলের ব্যবধানে পরাজিত হয়েছিল, ম্যাচটিতে তিনি ৫২ মিনিট খেলেছিলেন। আন্তর্জাতিক ফুটবলে, তার ৬ বছরের খেলোয়াড়ি জীবনে তিনি সর্বমোট ২৯ ম্যাচে ৬টি গোল করেছিলেন।
বাহরাইনের সাহিত্য
বাহরাইন সাহিত্যের সমৃদ্ধ ঐতিহ্য রয়েছে। অধিকাংশ প্রতিষ্ঠিত লেখক ও কবিরাই চিরায়ত আরবি শৈলিতে লিখে থাকেন, সমসাময়িক কবিরা যেসকল শৈলি অনুসরণ করেন, তার মধ্যে রয়েছে আলী আল-শারকাই, কাসিম হাদ্দাদ, ইবরাহিম আল-আররায়েদ এবং আহমাদ আল খলিফা। সাম্প্রতিক বছরগুলোতে, পাশ্চাত্য সাহিত্য দ্বারা প্রভাবিত উল্লেখযোগ্য সংখ্যক নবীন কবিরা উঠে আসছে। যাদের অধিকাংশ লেখাই গদ্যকবিতা। এছাড়াও এতে রাজনৈতিক ও ব্যক্তিগত বিষয়ও প্রায়ই সন্নিবেশিত হতে দেখা যায়।  এখানে প্রকাশিত প্রায় সকল কবিতাই আরবিতে। এছাড়াও মাঝে মাঝে হুবহু অনুবাদ ছাড়াই ইংরেজিতে কিছু কবিতা প্রকাশিত হয়।
আলী আল শারগায়ী, একজন বিখ্যাত কালোত্তীর্ণ কবি, যাঁকে বাহরাইনের সাহিত্যের আদর্শ হিসেবে অনেকেই স্বীকার করে নেন।
ইতিহাস
২০০৪ সালের আগস্টে সাবেক বাহরাইনি সাংবাদিক আলী আল-সাঈদের অতিপ্রাকৃত কাহিনি গ্রন্থ "কুইক্সটিককিউ" প্রথমবারের মতো অনুবাদ ব্যতীত সরাসরি ইংরেজিতে প্রকাশিত হওয়া গ্রন্থ হিসেবে জায়গা করে নেয়। ২০১১ সালের ফাব্রয়ারি মাসে বাহরাইনি লেখক, চিত্রশিল্পী এবং বুদ্ধিজীবীরা মিলিতভাবে মিশরীয় বিপ্লবের সাথে সংহতি ঘোষণা করে একটি ঘোষণাপত্রে স্বাক্ষর করেন।
নারী লেখক
বিংশ শতাব্দীতে নারী লেখকরা যখন সাহিত্য রচনা শুরু করেন, কবিতা তাঁদের প্রধান সাহিত্যমাধ্যম ছিল। এমনকি এমনটাও ধারণা করা হয় যে, ১৯২৫ থেকে ১৯৮৫ সালের ভেতর ছয় ভাগের এক ভাগ কবি-ই ছিলেন নারী। তৎকালীন বিখ্যাত লেখিকাদের মধ্যে রয়েছেন ইমান আসিরি, ফাতিমা আল তাইতুন, ফাতহিয়াহ আযলান, হামদা খামিস এবং ফাউজিয়া আল সিনদি
বিংশ সতাব্দীর দ্বিতীয় অর্ধাংশে গদ্য এবং গদ্যকবিতা দেশটিতে বেশ জনপ্রিয়তা লাভ করে, বিশেষত নারীদের ভেতর।১৯৬৯ সালেই নারীরা গদ্য এবং গদ্যকবিতায় অভিষেক ঘটায় হামিদা খামিসের "শাজায়া" (شظايا, যার অর্থ বিস্ফোরিত গোলার তীক্ষ্ম অংশ (শ্রাপনেল) দ্বারা। উল্লেখ্য, এটি ছিল খামিসের কবিতা রচনার প্রথম অভিজ্ঞতা। ইমান আসিরি ১৯৬০ এর শেষভাগে দেশটিতে প্রথম গদ্যকবিতা রচনা ও প্রকাশ করেন।
উষ্ম ব্যঞ্জনধ্বনি
যেসব ব্যঞ্জনধ্বনি উচ্চারণকালে উচ্চারকটা উচ্চারণস্থানটিকে পুরাপুরি স্পর্শ না করে বরং ঘর্ষণ করা হয় সেগুলোকে ঘর্ষণজাত বা ঊষ্ম ব্যঞ্জনধ্বনি বলা হয়। এই ধ্বনিগুলো শ্বাস যতক্ষণ বের হতে থাকে ততক্ষণ উচ্চারণ করা যায় বলে শ্বাস ব্যঞ্জনধ্বনি নামেও পরিচিত।
বাংলা ভাষায় চারটি ঊষ্ম ব্যঞ্জনধ্বনি আছেঃ "ফ" ("প্‌হ" উচ্চারণ নয়, বরং "ফ়"), "স" (যেমন "আস্তে"), "শ" (যেমন "আশা"), ও "হ"। কিছু-কিছু অঞ্চলে "জ"/"য" ("জ়") বর্ণও ঊষ্ম উচ্চারণে বলা হয়ে থাকে।
ইয়েমি আদামোলেকুন
ইয়েমি আদামোলেকুন এনাফ ইস এনাফের নির্বাহী পরিচালক। তিনি নাইজেরিয়ায় সুশাসনের জন্য প্রচারণা চালান এবং সেন্টার ফর স্ট্রাটেজিক এন্ড ইন্টারন্যাশনাল স্টাডিসের জোষ্ঠ সহযোগী হিসেবে কাজ করেন।
প্রাথমিক জীবন
আদামলেকুন ওবাফেমি আওলোও বিশ্ববিদ্যালয়ের পড়াশুনা করেন তবে এই বিশ্ববিদ্যালয়ের আগে তিনি লাগোস বিশ্ববিদ্যালয়ে পড়াশুনা করেন। তারপরে তিনি ভার্জিনিয়া বিশ্ববিদ্যালয়ে পড়াশোনা করেন এবং অক্সফোর্ড বিশ্ববিদ্যালয়ের লন্ডন স্কুল অফ ইকোনমিক্স এবং স্যাড বিজনেস স্কুল থেকে স্নাতকোত্তর লাভ করেন।
পেশা
alt=refer to caption|ডান|থাম্ব|250x250পিক্সেল| ২০১২ সালে এক সম্মেলনে বক্তব্য রাখছেন ইয়েমি আদামোলেকুন আদামোলেকুন নেভিগ্যান্ট কনসাল্টিং কোম্পানি চাকরির মাধ্যমে তা কর্মজীবন শুরু করেন, তারপর এল্ডার কনসাল্টিং-এ কাজ করার জন্য নাইজেরিয়ায় ফিরে আসেন। তারপর তিনি এনফ ইজ ইনফের নির্বাহী পরিচালক হন, যেটি ভালো প্রশাসনের জন্য প্রচারনার কাজ করে। সংস্থাটি বিভিন্ন গ্রুপকে সমন্বিত করে এবং ২৫টি রাজ্যে রেডিও অনুষ্ঠান সম্প্রচার করে। এটি কাটসিনায় সহিংসতার বিরুদ্ধে কাজ করা, ওসুন রাজ্যে একটি স্বাস্থ্যসেবা কেন্দ্র পুনরায় চালু করা এবং নাইজার রাজ্যের বিদ্যালয়ের ছাদগুলি মেরামত করতে সহায়তা করা ইত্যাদি স্থানীয় উদ্যোগকে সমর্থন জানায়। আদামোলেকুন অলআফ্রিকাকে জানান: "নাইজেরিয়ার একটি কেন অশান্তিপূর্ণ তার কারণ বিপুল পরিমাণ দারিদ্র্য: মানুষ দুষ্প্রাপ্য সংস্থান, নিরাপত্তাহীনতা, অবিশ্বাসের উপর লড়াই করছে - মানুষ বেঁচে থাকতে মরিয়া"। নির্বাচনের সময়, ইনফ ইজ ইনফ তাদের "আরএসভিপি" প্রচারভিযান চালু করে, এই প্রচারণা মানুষকে নিবন্ধন, নির্বাচন, ভোট এবং সুরক্ষায় উত্সাহিত করে। এটি জাতীয় পরিষদে আরও স্বচ্ছতার দাবি জানায় এবং চিবোক স্কুলছাত্রীদের অপহরণের পরে "ব্রিনব্যাকআরগার্লস" আন্দোলনে অংশ নেয়।
আদামোলেকুন সেন্টার ফর স্ট্রাটেজিক এন্ড ইন্টারন্যাশনাল স্টাডিসের জোষ্ঠ সহযোগী হিসেবে কাজ করেন। ২০১৮ সালে আফ্রিকার বংশোদ্ভূত সবচেয়ে প্রভাবশালী ব্যক্তিদের তালিকায় আদামোলেকুন স্থান পান। এছাড়াও ২০১৮ সালে, তিনি চিকিৎসা করার জন্য রাষ্ট্রপতি মুহম্মু বুহারি ও তার ছেলের বিদেশ যাওয়ার সমালোচনা করেন, যেসময় নাইজেরিয়ার স্বাস্থ্যসেবা পেশাদাররা আরও ভাল কাজের অবস্থার জন্য ধর্মঘটে ছিলেন।
২০১৯ সালের নাইজেরিয়ার সাধারণ নির্বাচনের আগে ইস্রায়েল আয়ে, এনদিদি এবং ইয়েমি ওসিনাইকের পাশাপাশি আদামোলেকুন একটি প্যানেলে ছিলেন, যে প্যানেলটি লাগোস গুবার্নেটরিয়াল বিতর্কে রাজনৈতিক প্রার্থীদের প্রশ্ন জিজ্ঞাসা করার কাজ করেছিল। তারপর তিনি নট ইন মাই চার্চ আন্দোলনের মুখপাত্র হিসেবে কাজ করেন; পাদ্রি বায়োডুন ফাতোয়েনবো কম বয়সী একজঙ্কে ধর্ষণের অভিযোগে কমন ওয়েলথ অফ জিয়ন অ্যাসেম্বলি ছেড়ে যান ও  একমাস পরে এতে ফিরে আসেন, তখন এই আন্দোলন্দ শুরু হয়েছিল।
নভেম্বরে ২০১৯ সালে, তিনি আবুজার ওমোয়েলে সোয়োরের সমর্থনে একটি বিক্ষোভ অনুষ্ঠানে অংশ নেন এবং অভিযোগ জানান যে তিনি যখন দু'জন সাংবাদিককে মারধর করার বিষয়টি রেকর্ড করছিলেন তখন রাজ্য সুরক্ষা পরিষেবা বাহিনীর সদস্যরা তাকে আক্রমণ করে এবং তার মোবাইল টেলিফোনটি ভেঙে দেয়। এই অনুষ্ঠানে তিনি সোয়োরের প্রতিটি আদালতে শুনানিতে অংশ নেওয়ার প্রতিশ্রুতি দেন। ২০১৯ সালের ডিসেম্বরে, সোয়োরকে মুক্তি দেওয়া হয় এবং পরের দিন আবার তাকে গ্রেপ্তার করা হয় এবং এতে আদামোলেকুন আরেকটি বিক্ষোভ করেন, যাতে অজানা লোকেরা আক্রমণ করে।
সেনওয়েস পার্ক
সেনওয়েস পার্ক ক্রিকেট স্টেডিয়াম দক্ষিণ আফ্রিকার পচেফস্ট্রুমের একটি আন্তর্জাতিক ক্রিকেট স্টেডিয়াম। এটি এখনও পর্যন্ত ২টি টেস্ট ম্যাচ আয়োজন করেছে। ক্রিকেট ছাড়া এটি অস্ট্রেলীয় রুলস ফুটবল আয়োজন করে। এই মাঠ দক্ষিণ আফ্রিকা জাতীয় অস্ট্রেলীয় রুলস ফুটবল দল-এর ঘরের মাঠ। এই মাঠে আয়োজিত প্রথম টি২০আইটি ছিল দক্ষিণ আফ্রিকার ১০০তম টি২০ আন্তর্জাতিক ম্যাচ।
এই মাঠে ২০২০ অনূর্ধ্ব-১৯ ক্রিকেট বিশ্বকাপ প্রতিযোগিতার ফাইনাল ম্যাচ অনুষ্ঠিত হয়েছিল, যাতে বাংলাদেশ ভারতকে ৩ উইকেটে হারিয়ে প্রথমবারের জন্য অনূর্ধ্ব-১৯ ক্রিকেট বিশ্বকাপ চ্যাম্পিয়ন হয়।
শাহপরাণ থানা
শাহপরাণ বাংলাদেশের সিলেট জেলার একটি মেট্রোপলিটন থানা। এটি সিলেট সিটি কর্পোরেশনের আওতাধীন।
আয়তন
শাহপরাণ থানার মোট আয়তন ৬৩.৫৬ বর্গ কিলোমিটার।
প্রতিষ্ঠাকাল
২০১১ সালের ১২ আগস্ট শাহপরাণ থানা গঠিত হয়।
অবস্থান ও সীমানা
সিলেট সিটি কর্পোরেশনের পূর্বাংশে শাহপরাণ থানার অবস্থান। এর পশ্চিমে কোতোয়ালী থানা, দক্ষিণে দক্ষিণ সুরমা থানা ও গোলাপগঞ্জ উপজেলা, পূর্বে গোলাপগঞ্জ উপজেলা ও জৈন্তাপুর উপজেলা এবং উত্তরে বিমানবন্দর থানা অবস্থিত।
প্রশাসনিক এলাকা
শাহপরাণ থানার আওতাধীন সিলেট সিটি কর্পোরেশনের এলাকাসমূহ হল:
শাহাদাত হোসেন খান
শাহাদাত হোসেন খান (৬ জুলাই ১৯৫৮ - ২৮ নভেম্বর ২০২০) একজন বাংলাদেশী উচ্চাঙ্গ সঙ্গীতশিল্পী, সরোদবাদক ও সুরকার ছিলেন। উপমহাদেশের অন্যতম এক সঙ্গীত পরিবারে তার জন্ম হয়। ১৯৭২ সালে তিনি ও তার চাচা বাহাদুর হোসেন খান যুগলবন্দি হয়ে আলাউদ্দিন সঙ্গীত সম্মেলনে সরোদ পরিবেশন করে প্রশংসিত হন। সঙ্গীতে অবদানের জন্য ১৯৯৪ সালে বাংলাদেশ সরকার তাকে দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে।
প্রাথমিক জীবন
সাত বছর বয়সে পিতার কাছে শাহাদাত হোসেনের তবলা ও সরোদের হাতেখড়ি হয়। পরে তিনি তার চাচা বাহাদুর হোসেন খানের কাছে সরোদের তালিম গ্রহণ করেন। ১৯৭২ সালে আলাউদ্দিন সঙ্গীত সম্মেলনে বাহাদুর হোসেনের সাথে যুগলবন্দি হয়ে সরোদ পরিবেশন করেন। ১৯৮১ সালে তিনি ঢাকা বিশ্ববিদ্যালয় থেকে ইতিহাস বিভাগে স্নাতকোত্তর ডিগ্রি লাভ করেন। পরে ১৯৮৫ সালে ক্যালিফোর্নিয়ার আলী আকবর কলেজ অব মিউজিক থেকে সঙ্গীত বিষয়ে স্নাতক সমমানের 'বাদ্যলংকার' ডিগ্রি লাভ করেন।
কর্মজীবন
তিনি কয়েকটি প্রতিষ্ঠানের সঙ্গীতের শিক্ষক ও প্রশিক্ষক হিসেবে দায়িত্ব পালন করেন। তিনি সরকারী সঙ্গীত কলেজের ডেমোনেস্ট্রেশন-কাম-লেকচারার, সংগীত বিষয়ক বক্তা ও প্রশিক্ষকের দায়িত্ব পালন করেন। এছাড়া ১৯৯৩ ও ১৯৯৪ সালে বাংলাদেশ শিল্পকলা একাডেমির উচ্চতর প্রশিক্ষণ কোর্সে সেতার, সরোদ, বেহালা, বাঁশি ও গিটারের প্রশিক্ষক এবং বিভিন্ন সময়ে বিভিন্ন সঙ্গীত একাডেমিতে কণ্ঠ ও যন্ত্রসঙ্গীতের প্রশিক্ষকের দায়িত্ব পালন করেন।
তিনি মৃত্যুহীন প্রাণ ও মিট বাংলাদেশ নামক দুটি প্রামাণ্য চিত্রের সঙ্গীত পরিচালনা করেছেন। ২০০০ সালে যুক্তরাজ্য থেকে একটি সিডি প্রকাশিত হয়। পরে সেখান থেকে আরেকটি এবং বাংলাদেশ থেকে তিনটি সিডি ও ক্যাসেট প্রকাশিত হয়, যার মধ্যে রিপলস ইন মেডোস্‌ সিডিটি প্রকাশিত হয় বাংলাদেশ পররাষ্ট্র মন্ত্রণালয় থেকে।
ব্যক্তিগত জীবন
শাহাদাত হোসেনের দুই যমজ মেয়ে আফসানা খান সেতার বাদক ও রুখসানা খান সরোদ বাদক।
মৃত্যু
খান করোনাভাইরাস রোগে আক্রান্ত হয়ে ২০২০ সালের ২৮শে নভেম্বর ঢাকার উত্তরায় একটি হাসপাতালে মৃত্যুবরণ করেন।
ওয়ার্ল্ড ওয়ান
দ্য ওয়ার্ল্ড টাওয়ার্স ভারতের মুম্বাইতে নির্মীয়মাণ বিশিষ্টউচ্চতা বিশিষ্ট একটি আবাসিক গগনচুম্বী অট্টালিকা। এটি দক্ষিণ মুম্বাইয়ের লোয়ার পারেলের বন্ধ হওয়া শ্রীনিবাস মিলের জমিতে নির্মাণ করা হচ্ছে। উক্ত জমিতেই আরও দুটি টাওয়ার ওয়ার্ল্ড ভিউ এবং ওয়ার্ল্ড ক্রেস্ট নির্মাণ করা হবে। ওয়ার্ল্ড ওয়ানের নির্মাণ ব্যয় ধরা হয়েছে ৩২১ মিলিয়ন মার্কিন ডলার বা তারও বেশি। এর নির্মাণকার্য ২০১১ সালে শুরু হয় এবং অনুমান করা হচ্ছে যে ২০১৮ সাল পর্যন্ত নির্মাণকাজ করা হবে। এর নির্মাণকার্য শেষ হলে এটিই হবে ভারতের সর্বোচ্চ তথা বিশ্বের দ্বিতীয় সর্বোচ্চ আবাসিক অট্টালিকা।
ওয়ার্ল্ড ওয়ানের স্থপতি সংস্থা পিয় কব ফ্রিড ও পার্টনার্স এবং গাঠনিক প্রকৌশলী সংস্থা লেসলি ই রবার্টসন অ্যাসোসিয়েটস।
সায়গন নদী
সাইগন নদী (Sông Sài Gòn সোঙ্গা গো গোন) হল দক্ষিণ ভিয়েতনামে অবস্থিত একটি নদী, যা দক্ষিণ-পূর্ব কাম্বোডিয়াতে ফাম দাউংয়ের কাছে প্রবাহিত হয়, দক্ষিণ ও দক্ষিণ-দক্ষিণপূর্বে প্রায় ২৩০ কিলোমিটার (১৪০ মাইল) প্রবাহিত হয় এবং সোই রাপ নদীতে যুক্ত হয়।  তার প্রবাহটি দক্ষিণ চিন সাগরে মেকং ডেল্টা থেকে ২০ কিলোমিটার (১২ মাইল) উত্তর-পূর্বাঞ্চলে ছড়িয়ে পড়ে। সাইগন নদীতে ডোং নাই নদী হো চি মিন সিটি এর (পূর্বে নামকরণ সাইগন) এর ২৯ কিলোমিটার (১৮ মাইল) উত্তর-পূর্ব অংশে সংযুক্ত হয় এবং হো চি মিন সিটির বেন ক্যাট নদী সাইগন নদীতে যুক্ত হয়েছে। সাইগন নদীটি হো চি মিন সিটি শহরের জন্য খুবই গুরুত্বপূর্ণ কারণ এটি শহরটির প্রধান জলের সরবরাহ এবং সেইসঙ্গে সাইগন পোর্টের অবস্থান, যা ২০০৬ সালে ৩৫ মিলিয়ন মেট্রিক টন পন্য খালাস করেছে। নদীটি শেষের প্রবাহে নাহাবে ও ডোং নাই নামে দুটি নদীর সঙ্গে মিলিত হয়েছে। নদীটির নিম্ন প্রবাহ খুবই প্রবল।
হো চি মিন সিটি কাছে থিনহা দ্য উপদ্বীপে অবস্থিত বাই কুই পর্যটন গ্রাম অবস্থিত। সাইগন নদীর নিচে নির্মিত থে থেইম টানেলটি ২০ নভেম্বর, ২০১১ তারিখে খোলা ছিল। এটি সম্পূর্ণ হওয়ার পর দক্ষিণ-পূর্ব এশিয়ার সবচেয়ে দীর্ঘতম নদী সুড়ঙ্গটি ছিল।
রজনীগন্ধা (১৯৭৪-এর চলচ্চিত্র)
রজনীগন্ধা (रजनीगंधा) হচ্ছে ১৯৭৪ সালে মুক্তিপ্রাপ্ত একটি হিন্দি চলচ্চিত্র। বসু চ্যাটার্জী এর পরিচালনায় চলচ্চিত্রটিতে অমল পালেকর এবং বিদ্যা সিনহা মুখ্য ভূমিকায় অভিনয় করেছিলেন। হিন্দি গল্পলেখক 'ইয়েহি সাচ হে' (ছোটোগল্প) এর ভিত্তি করে এই চলচ্চিত্রটি নির্মিত হয়েছিলো।
চলচ্চিত্রটি ১৯৭৫ সালের ফিল্মফেয়ার সেরা চলচ্চিত্র বিষয়শ্রেণীতে পুরস্কার এবং সেরা চলচ্চিত্র সমালোচক পুরস্কার জিতেছিলো। চলচ্চিত্রটির কাহিনীতে ভারতের সত্তরের দশকের শহুরে জীবন যাপন দেখানো হয়েছিলো।
কাহিনীসারাংশ
সঞ্জয় এবং দীপা দিল্লিতে একই ডিগ্রি মহাবিদ্যালয়ে পড়ে এবং তাদের মধ্যে বন্ধুত্ব হয় একদিন বৃষ্টিস্নাত দিনে পরীক্ষা দিতে যাবার সময়; সঞ্জয় এবং দীপা দুজনেই একে অপরের ভালো বন্ধু হয়ে যায়। দীপার একই মহাবিদ্যালয়ে আগে নবীন নামের এক বন্ধু থাকলেও তার সঙ্গে তার পরে ঝামেলা হয়। দীপা তার এক বান্ধবী ইরার বাসায় থাকা শুরু করে দিল্লিতেই যে বান্ধবী আবার চাকরিজীবী ঐ বাসায় আবার হঠাৎ একদিন নবীন চলে আসে এবং পুনরায় দীপার সঙ্গে ভালো করেই কথা হয়। সঞ্জয় আর দীপা দুজনেই আলাদা আলাদা ভাবে চাকরি পেয়ে যায় তবে দীপা সহজে সঞ্জয়কে বিয়ে করতে চায়না কারণ সে বাচ্চা চায়না, কিন্তু সঞ্জয় চায়। অপরদিকে সঞ্জয়ের পরিবার তাকে বিয়ে দেওয়ার জন্য উদ্গ্রীব থাকে কিন্তু সে দীপাকে ভালোবাসে, আবার দীপাও সঞ্জয়কে বন্ধু মনে করে। দীপা শেষ পর্যন্ত সঞ্জয়ের সঙ্গে বিয়ে ছাড়াই এক্ত্রবাসের সিদ্ধান্ত নেয় মুম্বাইতে। দীপা বিয়ে করতে চায়না কারণ বিয়েকে সে একটি ঋণাত্মক চুক্তি মনে করে।
অমরাবতী (পৌরাণিক স্থান)
অমরাবতী (अमरावती, ) হল স্বর্গের রাজধানী শহর, হিন্দু, বৌদ্ধ ও জৈন ধর্মে দেবদের রাজা ইন্দ্রের রাজ্য। এটিকে  দেবপুর, ‘দেবতাদের শহর’ এবং পুষাভাসা অর্থাৎ সূর্য দ্বারা আলোকিত স্বর্গও বলা হয়।
বিবরণ
অমরাবতীর অধিবাসীদের মধ্যে রয়েছে দেব, দানব,  গন্ধর্ব, কিন্নর, উরগ ও রাক্ষস ইত্যাদি। যেসমস্ত সৌভাগ্যবান মনুষ্যগণ এই রাজ্যে উন্নীত হয়েছে তারাও দেবতাদের সমতুল্য হয়ে যান।
অমরাবতীর স্তম্ভগুলি হীরক দিয়ে গঠিত। এর আসবাবপত্র খাঁটি সোনা দিয়ে তৈরি। অমরাবতীর প্রাসাদগুলোও স্বর্ণনির্মিত। এখানে গোলাপী রঙের ফুলের সুগন্ধিবাহী মৃদুমন্দ বাতাস প্রবাহিত হচ্ছে। অমরাবতীর বাসিন্দারা সঙ্গীত, নৃত্য ও সব ধরনের উৎসব উপভোগ করেন। সমগ্র আবাসটি দেবত্বে পূর্ণ । অমরাবতীর শ্রোতা কক্ষে ত্রয়স্ত্রিং স্বর্গ এর স্বর্গীয় তেত্রিশ দেবতা, আটচল্লিশ হাজার ঋষি এবং প্রচুর পরিচারক রয়েছে। মহাভারতে, ইন্দ্রের অমরাবতীতে অপর একটি স্বর্গীয় সভা রয়েছে যা পুষ্কর-মালিনী নামে পরিচিত। ইন্দ্র স্বয়ং এটি তৈরি করেছিলেন বলে বর্ণনা করা হয়েছে।
স্কন্দপুরাণ
স্কন্দপুরাণে অমরাবতী শহরের পরিবেশ বর্ণনা করা হয়েছে: "সেই মহাকালবনে অত্যন্ত মনোরম স্বর্গীয় উদ্যান নন্দনকানন বিদ্যমান রয়েছে। কামধেনু অভীষ্ট বরদানকারী গাভী হিসাবে বিখ্যাত। তিনি সর্বদা সেখানে মহাকাল মহেশ্বরের সেবা করেন। মনোহর বৃক্ষ পারিজাত তাঁকে সেবা করেন। সেই স্থানে চমৎকার মানস সরোবর বিন্দুসারস ও সর্বদা অম্লান নবীন পদ্মফুল দ্বারা শোভিত । এটি রাজহাঁস এবং সারস দ্বারা পরিপূর্ণ। এটি সুরগণ এবং সিদ্ধগণের বিচরণ ক্ষেত্র। মুক্তো এবং রত্ন সর্বত্র সেই স্থান জুড়ে বিস্তৃত এবং দীপ্তিশীল রত্নগুলি এই স্থানকে উজ্জ্বল করে তুলেছে। এখানে নিধিসমূহ(মহাপদ্মনিধি) কল্‌হার ও কুমুদের সাথে জ্বলজ্বল করছে। ব্রহ্মাণ্ডে যেসমস্ত ঐশ্বরিক বস্তু বিদ্যমান তা জ্যোতির্ময় মহাকালবনে রয়েছে।।"
- স্কন্দপুরাণ,আবন্ত্যখণ্ড অধ্যায় ৪৬
ব্রহ্মপুরাণ
ব্রহ্মপুরাণে, কৃষ্ণের দ্বারা নির্মিত দ্বারকা শহরটিকে অমরাবতীর মত বর্ণনা করা হয়েছে। সেখানে বিশাল উদ্যান এবং বাইরের দেয়াল রয়েছে, শত শত হ্রদ এবং সেইসাথে শত শত পুরু প্রাচীর রয়েছে।
তথ্যসূত্র
হিন্দু পৌরাণিক যুদ্ধ
মহাত্মা গান্ধী বিশ্ববিদ্যালয়, কেরল
মহাত্মা গান্ধী বিশ্ববিদ্যালয় (সাধারণত এমজি ইউনিভার্সিটি বা এমজিইউ নামে পরিচিত) হল ভারতের কেরল রাজ্যের কোট্টায়মে অবস্থিত একটি সরকারি বিশ্ববিদ্যালয়। এটি ১৯৮৩ সালের ২ই অক্টোবর গান্ধী জয়ন্তীর দিনে কেরল রাজ্যের কোট্টায়ম জেলায় প্রতিষ্ঠিত হয়েছিল। মহাত্মা গান্ধী বিশ্ববিদ্যালয়টি (পূর্বে গান্ধীজি বিশ্ববিদ্যালয়) ইউজিসি দ্বারা অনুমোদিত এবং ভারতের জাতীয় মূল্যায়ন ও স্বীকৃতি কাউন্সিল কর্তৃক স্বীকৃত (এ)। কেন্দ্রীয় কেরলেরর পাঁচটি জেলায় বিশ্ববিদ্যালয়ের প্রায় ৩০০ টি অনুমোদিত মহাবিদ্যালয় রয়েছে।
র‍্যাঙ্কিং
টাইমস হায়ার এডুকেশন (টিএইচই) ম্যাগাজিন ওয়ার্ল্ড ইউনিভার্সিটি র‍্যাঙ্কিং ২০২১-এর তালিকায় এমজি বিশ্ববিদ্যালয়কে বিশ্বের শীর্ষ ৮০০ টি বিশ্ববিদ্যালয়ের মধ্যে স্থান দিয়েছে।
ন্যাশনাল ইনস্টিটিউশনাল র‍্যাঙ্কিং ফ্রেমওয়ার্ক (এনআইআরএফ) কেরলের মহাত্মা গান্ধী বিশ্ববিদ্যালয়কে ২০২০ সালে ভারতের মধ্যে সামগ্রিকভাবে ৪৯তম এবং ভারতের বিশ্ববিদ্যালয়সমূহের মধ্যে ৩০তম স্থান দিয়েছে।
ঢাকা শহরের উপাসনালয়ের তালিকা
ঢাকা বাংলাদেশের রাজধানী এবং বিশ্বের শীর্ষ অতিমহানগরীগুলির মধ্যে একটি। একে মসজিদের শহরও বলা হয়। এখানে ঢাকা শহরের উপাসনালয়গুলির একটি তালিকা রয়েছে।
হোর্হে বেনগুচে
হোর্হে রেনান বেনগুচে রামিরেস (Jorge Benguché; জন্ম: ২১ মে ১৯৯৬; হোর্হে বেনগুচে নামে সুপরিচিত) হলেন একজন হন্ডুরীয় পেশাদার ফুটবল খেলোয়াড়। তিনি বর্তমানে পর্তুগালের পেশাদার ফুটবল লীগের শীর্ষ স্তর প্রিমেইরা লিগার ক্লাব ওলিম্পিয়া এবং হন্ডুরাস অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।
২০২১ সালে, বেনগুচে হন্ডুরাস অনূর্ধ্ব-২৩ দলের হয়ে হন্ডুরাসের বয়সভিত্তিক পর্যায়ে অভিষেক করেছিলেন। এরপূর্বে ২০১৯ সালে তিনি হন্ডুরাসের হয়ে আন্তর্জাতিক পর্যায়ে অভিষেক করেছেন; হন্ডুরাসের জার্সি গায়ে তিনি এপর্যন্ত ৬ ম্যাচে ২টি গোল করেছেন।
প্রারম্ভিক জীবন
হোর্হে রেনান বেনগুচে রামিরেস ১৯৯৬ সালের ২১শে মে তারিখে হন্ডুরাসের ওলানচিতোয় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
বেনগুচে জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত হন্ডুরাস অনূর্ধ্ব-২৩ দলে স্থান পেয়েছেন।
কাবুকি
কাবুকির ইতিহাস
কাবুকি নাটকের ইতিহাসে দেখা যায় ১৬০৩ সালে ইজুমো নো ওকুনি শুখনো নদীখাতে বিশেষ এক ধরনের নৃত্যনাট্যের সূচনা করলেন, এই নাটকের সমস্ত রকম অভিনয় মেয়েরাই করতো । এই মহিলা কাবুকিদের অন্না-কাবুকি বলা হতো। সেটা ছিলো মহিলা কাবুকির যুগ (১৬০৩-১৬২৯) । অতি দ্রুত তা জনপ্রিয়তার শিখরে পৌঁছে গেল এবং কাবুকি তার সহজাত পথ ভুলে নিছকই বিনোদনের পথে পা বাড়ালো। নাটকের অভিনেত্রীরা সহজেই যৌনপেশায় যুক্ত হতে লাগলো । তাই এই সময় কাবুকি নাট্যধারাকে বারাঙ্গনাদের নৃত্য সংগীত বলা হতে থাকলো। জাপানের সামাজিক সংস্কৃতির সঙ্গে এই পরিবর্তিত কাবুকি সংস্কৃতি মিশে গিয়ে সামাজিক অবক্ষয়ের সূচনা হতেই তৎকালীন জাপানের শোগুন শাসক ১৬২৯ সালে এই মহিলা কাবুকি বা অন্না-কাবুকিকে নিষিদ্ধ ঘোষণা করেন। অন্না-কাবুকিকে অনুসরণ করে জাপানের একদল উৎসাহী তরুণেরা ওয়াকাসু-কাবুকি অভিনয় করতে শুরু করে, কিন্ত এরাও যৌনকর্মে সক্ষম হওয়ায় শোগুন শাসক অন্না-কাবুকির মতোই ওয়াকাসু-কাবুকিকেও নিষিদ্ধও করেন। সুতরাং, অনিবার্যভাবেই কাবুকি নাট্যধারা সপ্তদশ শতকের মাঝামাঝি প্রাপ্তবয়স্ক পুরুষদের হাতে গিয়ে পড়ে। প্রাপ্তবয়স্ক পুরুষ অভিনীত এই কাবুকিকে বলা হতো ইয়ারো-কাবুকি।
১৬২৯-১৬৭৩: ইয়ারো কাবুকি যুগ
ইয়ারো কাবুকিদের মধ্যে যারা মহিলা চরিত্রে অভিনয় করতো তাদের বলা হতো 'অন্নাগাতা'। নারী বর্জিত এই নাট্যধারা বেশ চলছিলো ; কিন্তু সমস্যাটা দেখা দিলো কিছুদিন পর। অন্নাগাতারা নারী চরিত্রে অভিনয় করতে করতে নিজেদের মধ্যে নারীসুলভ আচরণের লালন করতো, ফলে এইসব অভিনেতাগণ পুরুষ-নারী উভয়ের কাছেই যৌনকর্মী হিসাবে গ্রহণযোগ্য হয়ে উঠত । সঙ্গত কারণে শোগুন প্রসাশন 'অন্নাগাতা' ও ওয়কাসু কাবুকিদের নিষিদ্ধ করেছিলেন । অবশ্য আরও পরে ১৬৫২ সালে এদের উভয়ের উপর থেকে এই নিষেধাজ্ঞা প্রত্যাহার করে নেওয়া হয়।
আঠারবাঁকি নদী
আঠারবাঁকি নদী বাংলাদেশের সাতক্ষীরা জেলায় অবস্থিত একটি নদী। নদীটির দৈর্ঘ্য ৫ কিলোমিটার।
আন্তর্জাতিক নারী দিবস
আন্তর্জাতিক নারী দিবস ( পূর্বনাম আন্তর্জাতিক কর্মজীবী নারী দিবস) প্রতি বছর মার্চ মাসের ৮ তারিখে পালিত হয়। সারা বিশ্বব্যাপী নারীরা একটি প্রধান উপলক্ষ হিসেবে এই দিবস উদ্‌যাপন করে থাকেন। বিশ্বের এক এক প্রান্তে নারীদিবস উদ্‌যাপনের প্রধান লক্ষ্য এক এক প্রকার হয়। কোথাও নারীর প্রতি সাধারণ সম্মান ও শ্রদ্ধা উদ্‌যাপনের মুখ্য বিষয় হয়, আবার কোথাও মহিলাদের আর্থিক, রাজনৈতিক ও সামাজিক প্রতিষ্ঠাটি বেশি গুরুত্ব পায়।
ইতিহাস
এই দিবসটি উদ্‌যাপনের পেছনে রয়েছে নারী শ্রমিকের অধিকার আদায়ের সংগ্রামের ইতিহাস। ১৮৫৭ খ্রিস্টাব্দে মজুরিবৈষম্য, কর্মঘণ্টা নির্দিষ্ট করা, কাজের অমানবিক পরিবেশের বিরুদ্ধে প্রতিবাদ জানাতে মার্কিন যুক্তরাষ্ট্রের নিউইয়র্কের রাস্তায় নেমেছিলেন সুতা কারখানার নারী শ্রমিকেরা। সেই মিছিলে চলে সরকার লেঠেল বাহিনীর দমন-পীড়ন। ১৯০৯ সালের ২৮ ফেব্রুয়ারি নিউইয়র্কের সোশ্যাল ডেমোক্র্যাট নারী সংগঠনের পক্ষ থেকে আয়োজিত নারী সমাবেশে জার্মান সমাজতান্ত্রিক নেত্রী ক্লারা জেটকিনের নেতৃত্বে সর্বপ্রথম আন্তর্জাতিক নারী সম্মেলন হলো। ক্লারা ছিলেন জার্মান রাজনীতিবিদ; জার্মান কমিউনিস্ট পার্টির স্থপতিদের একজন। এরপর ১৯১০ খ্রিস্টাব্দে ডেনমার্কের কোপেনহেগেনে অনুষ্ঠিত হয় দ্বিতীয় আন্তর্জাতিক নারী সম্মেলন। ১৭টি দেশ থেকে ১০০ জন নারী প্রতিনিধি এতে যোগ দিয়েছিলেন। এ সম্মেলনে ক্লারা প্রতি বৎসর ৮ মার্চকে আন্তর্জাতিক নারী দিবস হিসেবে পালন করার প্রস্তাব দেন। সিদ্ধান্ত হয়ঃ ১৯১১ খ্রিস্টাব্দ থেকে নারীদের সম-অধিকার দিবস হিসেবে দিনটি পালিত হবে। দিবসটি পালনে এগিয়ে আসে বিভিন্ন দেশের সমাজতন্ত্রীরা। ১৯১৪ খ্রিস্টাব্দ থেকে বেশ কয়েকটি দেশে ৮ মার্চ পালিত হতে লাগল। বাংলাদেশেও ১৯৭১ খ্রিস্টাব্দে স্বাধীনতার লাভের পূর্ব থেকেই এই দিবসটি পালিত হতে শুরু করে। অতঃপর ১৯৭৫ খ্রিস্টাব্দে ৮ মার্চকে আন্তর্জাতিক স্বীকৃতি প্রদান করা হয়। দিবসটি পালনের জন্য বিভিন্ন রাষ্ট্রকে আহ্বান জানায় জাতিসংঘ। এরপর থেকে সারা পৃথিবী জুড়েই পালিত হচ্ছে দিনটি নারীর সমঅধিকার আদায়ের প্রত্যয় পুনর্ব্যক্ত করার অভীপ্সা নিয়ে। সারা বিশ্বের সকল দেশে যথাযথ মর্যাদায় পালিত হয় আন্তর্জাতিক নারী দিবস।
আধুনিক সংস্কৃতি
বিশ্বের অনেক দেশে আন্তর্জাতিক নারী দিবস উপলক্ষে আনুষ্ঠানিকভাবে সরকারি ছুটির দিন হিসেবে পালিত হয়। তন্মধ্যে - আফগানিস্তান, আর্মেনিয়া, আজারবাইজান, বেলারুশ, বুরকিনা ফাসো, কম্বোডিয়া, কিউবা, জর্জিয়া, গিনি-বিসাউ, ইরিত্রিয়া, কাজাখস্তান, কিরগিজিস্তান, লাওস, মলদোভা, মঙ্গোলিয়া, মন্টেনিগ্রো, রাশিয়া, তাজিকিস্তান, তুর্কমেনিস্তান, উগান্ডা, ইউক্রেন, উজবেকিস্তান, ভিয়েতনাম এবং জাম্বিয়া।
এছাড়া, চীন, মেসিডোনিয়া, মাদাগাস্কার, নেপালে শুধুমাত্র নারীরাই সরকারি ছুটির দিনভোগ করেন।
নারী দিবসে জাতিসংঘের প্রতিপাদ্য
২০২৩ ডিজিটাল প্রযুক্তি ও উদ্ভাবন, জেন্ডার বৈষম্য করবে নিরসন। (DG)
অহল্যাবাঈ হোলকার
মহারাণী অহল্যাবাঈ হোলকার (৩১শে মে ১৭২৫ – ১৩ই আগস্ট ১৭৯৫) ছিলেন ভারতের মারাঠা মালওয়া রাজ্যের হোলকর রাণী। রাজমাতা অহল্যাবাঈ মহারাষ্ট্রের আহমেদনগরের জামখেদ অঞ্চলের চৌন্ডী গ্রামে জন্মগ্রহণ করেন। তিনি তার রাজধানী নর্মদা নদীর ওপর ইন্দোরের দক্ষিণে মহেশ্বর অঞ্চলে সরিয়ে নিয়ে যান।
রানী অহল্যাবাঈ ছিলেন একজন মহান এবং অগ্রণী মন্দির নির্মাতা। তিনি সারা ভারতে শত শত মন্দির ও ধর্মশালা নির্মাণ করেছিলেন।
প্রথম জীবন
thumb|left|মহারাণী অহল্যাবাঈ হোলকার অহল্যাবাঈ ৩১শে মে ১৭২৫ সালে চৌন্ডী গ্রামে জন্মগ্রহণ করেন, বর্তমানকালে এটি মহারাষ্ট্রের আহমদনগর জেলায়। তার বাবা, মানকোজি রাও শিন্দে গ্রামের পাটিল ছিলেন। সেই সময় মহিলারা বিদ্যালয়ে যেতেননা, কিন্তু অহল্যাবাঈয়ের বাবা তাকে পড়তে ও লিখতে শিখিয়েছিলেন।
ইতিহাসের পর্যায়ে তার প্রবেশ একটি দুর্ঘটনার মতই ছিল : মল্লার রাও হোলকর, মারাঠা পেশোয়া বালাজী বাজি রাও এর সেবায় নিয়োজিত একজন সেনাপতি এবং মালওয়া অঞ্চলের শাসক ছিলেন। তিনি একবার পুণে যাওয়ার পথে চৌন্ডি গ্রামে থামেন, এবং, কিংবদন্তি অনুযায়ী, আট বছর বয়সী অহল্যাবাঈকে গ্রামের মন্দিরের সেবায় নিযুক্ত দেখেন। তার ভক্তি এবং চরিত্র মহিমা অনুধাবন করে, তিনি মেয়েটিকে তার পুত্র খান্দেরাও (১৭২৩–১৭৫৪) এর বধূ হিসাবে হোলকার অঞ্চলে নিয়ে আসেন। ১৭৩৩ সালে তার খান্দেরাও হোলকর এর সঙ্গে বিবাহ হয়। তিনি, ১৭৪৫ সালে, তাদের পুত্র মালেরাও এবং ১৭৪৮ সালে, কন্যা মুক্তাবাঈ এর জন্ম দেন। মালেরাও মানসিকভাবে অসুস্থ ছিলেন এবং ১৭৬৭ সালে অসুস্থতার কারণে মারা যান। অহল্যাবাঈ আরেকটি ঐতিহ্য ভেঙ্গেছিলেন, যখন তিনি তার মেয়ের বিবাহ, একজন সাহসী কিন্তু দরিদ্র যশবন্তরাও এর সঙ্গে দেন। যশবন্তরাও ডাকাতদের পরাজিত করতে সফল হয়েছিলেন।
জওহর দুদায়েভ
জওহর মুসায়েভিচ দুদায়েভ (Джоха́р Муса́евич Дуда́ев; ১৫ ফেব্রুয়ারি ১৯৪৪ – ২১ এপ্রিল ১৯৯৬) ছিলেন সোভিয়েত বিমানবাহিনীর একজন জেনারেল এবং একজন চেচেন জাতীয়তাবাদী নেতা। তিনি ছিলেন বিচ্ছিন্নতাবাদী স্বাধীন চেচেন রাষ্ট্রের প্রথম রাষ্ট্রপতি।
সোভিয়েত বিমানবাহিনীতে কর্মজীবন
১৯৬২ সালে দুদায়েভ সোভিয়েত বিমানবাহিনীতে যোগদান করেন এবং ক্রমে মেজর জেনারেল পদে উন্নীত হন। দুদায়েভ সাইবেরিয়া ও ইউক্রেনে একটি কৌশলগত বোমাবর্ষণ ইউনিটে দায়িত্ব পালন করেন। তিনি আফগান যুদ্ধে অংশগ্রহণ করেন, এবং আফগান মুজাহিদদের বিরুদ্ধে যুদ্ধে কৃতিত্বের জন্য অর্ডার অফ দ্য রেড স্টার ও অর্ডার অফ দ্য রেড ব্যানার পদক লাভ করেন ১৯৮৬–৮৭ সালে দুদায়েভ পশ্চিম আফগানিস্তানে বিমান হামলায় অংশগ্রহণ করেন। পরবর্তীতে দুদায়েভের অনেক সামরিক ও রাজনৈতিক প্রতিদ্বন্দ্বী মুজাহিদিন বাহিনীর বিরুদ্ধে তার যুদ্ধের ঘটনাটিকে কেন্দ্র করে তার ইসলাম ধর্মে বিশ্বাস সম্পর্কে প্রশ্ন উত্থাপন করেন । দুদায়েভ নিজে অবশ্য এই অভিযোগটি অস্বীকার করেন । সোভিয়েত বিমানবাহিনীতে দুদায়েভ দ্রুত পদোন্নতি লাভ করেন। ১৯৮৭ সালে তিনি মেজর জেনারেল পদে উন্নীত হন, এবং এস্তোনিয়ার তার্তুতে সোভিয়েত লং রেঞ্জ এভিয়েশনের ৩২৬তম হেভি বম্বার এভিয়েশন ডিভিশনের কমান্ডার নিযুক্ত হন। সেখানে অবস্থানকালে ১৯৮৭ সাল থেকে ১৯৯০ সালের মার্চ পর্যন্ত তিনি পারমাণবিক অস্ত্রসজ্জিত দূরপাল্লার কৌশলগত বোমারু বিমান বহরের কমান্ডার ছিলেন ।
তিনি তার্তুর সেনানিবাসেরও কমান্ডার ছিলেন। তিনি এস্তোনীয় ভাষা শেখেন এবং এস্তোনীয় জাতীয়তাবাদের প্রতি বিশেষ সহনশীলতা প্রদর্শন করেন। ১৯৯০ সালের শরৎকালে তিনি এস্তোনীয় টেলিভিশন ও আইন পরিষদ বন্ধ করে দেয়ার জন্য সোভিয়েত কর্তৃপক্ষের নির্দেশ উপেক্ষা করেন । এজন্য ১৯৯০ সালে তার ডিভিশনকে এস্তোনিয়া থেকে প্রত্যাহার করা হয়, এবং দুদায়েভ সোভিয়েত সামরিক বাহিনী থেকে পদত্যাগ করেন।
তার্তুতে ৮ উলিকোলি স্ট্রিটের যে বাড়িটিতে দুদায়েভ কর্মরত ছিলেন সেখানে তার স্মৃতির উদ্দেশ্যে নির্মিত একটি গ্রানাইট-নির্মিত ফলক রয়েছে । বাড়িটিকে এখন 'হোটেল কারক্লে'তে রূপান্তরিত করা হয়েছে, এবং দুদায়েভের ব্যবহৃত ঘরটিকে 'দুদায়েভের কক্ষ' নামকরণ করা হয়েছে ।
চেচেন রাজনীতি
১৯৯০ সালের মে মাসে দুদায়েভ চেচেন রাজধানী গ্রোজনিতে প্রত্যাবর্তন করেন এবং স্থানীয় রাজনীতিতে সক্রিয় হন। তিনি সেখানকার অনানুষ্ঠানিক বিরোধী দল অল-ন্যাশনাল কংগ্রেস অফ দ্য চেচেন পিপল (এনসিসিএইচপি)-এর কার্যনির্বাহী কমিটির প্রধান নির্বাচিত হন। এই দলটি সোভিয়েত ইউনিয়নের একটি পৃথক ইউনিয়ন প্রজাতন্ত্র হিসেবে সার্বভৌমত্ব লাভে পক্ষপাতী ছিল (সেসময় চেচেন-ইঙ্গুশ প্রজাতন্ত্রটি ছিল সোভিয়েত রুশ প্রজাতন্ত্রের অধীনস্থ একটি স্বায়ত্বশাসিত প্রজাতন্ত্র)।
১৯৯১ সালের আগস্টে চেচেন-ইঙ্গুশ প্রজাতন্ত্রের কমিউনিস্ট নেতা ডোকু জাভগায়েভ ১৯৯১ সোভিয়েত অভ্যুত্থান প্রচেষ্টার বিরোধিতা করেন নি। অভ্যুত্থানটি ব্যর্থ হওয়ার পর সোভিয়েত ইউনিয়ন ভেঙে যেতে আরম্ভ করে এবং এর গঠনকারী প্রজাতন্ত্রগুলো পতনোম্মুখ ইউনিয়নটি থেকে বেরিয়ে যেতে থাকে। সোভিয়েত ইউনিয়নের পতনের সুযোগে দুদায়েভ ও তার সমর্থকরা জাভগায়েভ প্রশাসনের বিরুদ্ধে আক্রমণ করেন। ১৯৯১ সালের ৬ সেপ্টেম্বর এনসিসিএইচপি-র যোদ্ধারা স্থানীয় সুপ্রিম সোভিয়েতের বৈঠকের সময় আক্রমণ করে এবং চেচেন-ইঙ্গুশ সোভিয়েত প্রজাতন্ত্রের সরকারের পতন ঘটায়। গ্রোজনি টেলিভিশন স্টেশন এবং অন্যান্য গুরুত্বপূর্ণ সরকারি ভবনও তারা দখল করে নেয়।
চেচনিয়ার রাষ্ট্রপতি
১৯৯১ সালের অক্টোবরে অনুষ্ঠিত একটি বিতর্কিত গণভোটের মাধ্যমে দুদায়েভ ইচেকরিয়ার চেচেন প্রজাতন্ত্রের রাষ্ট্রপতি নির্বাচিত হন এবং এককভাবে সোভিয়েত ইউনিয়ন থেকে প্রজাতন্ত্রটির স্বাধীনতা ও সার্বভৌমত্ব ঘোষণা করেন। ১৯৯১ সালের নভেম্বরে তৎকালীন রুশ রাষ্ট্রপতি বোরিস ইয়েলৎসিন গ্রোজনিতে সৈন্য প্রেরণ করেন, কিন্তু দুদায়েভের সৈন্যরা তাদেরকে বিমানবন্দর ত্যাগে বাধা দিলে তাদেরকে প্রত্যাহার করে নেয়া হয়। রাশিয়া প্রজাতন্ত্রটির স্বাধীনতাকে স্বীকৃতি দিতে অস্বীকৃতি জানায়, কিন্তু বিচ্ছিন্নতাবাদীদের বিরুদ্ধে আরো বলপ্রয়োগ করতে দ্বিধান্বিত হয়। এই সময় থেকে চেচেন-ইঙ্গুশ প্রজাতন্ত্র কার্যত একটি স্বাধীন রাষ্ট্রে পরিণত হয়।
১৯৯২ সালের জুনে ক্রমবর্ধমান ইঙ্গুশ-ওসেটীয় সংঘর্ষের মধ্যে চেচেন-ইঙ্গুশ প্রজাতন্ত্র দুই ভাগে বিভক্ত হয়। ১৯৯১ সালে চেচনিয়া সার্বভৌমত্ব ঘোষণা করলে ইঙ্গুশেতিয়া রুশ ফেডারেশনে যোগদান করার সিদ্ধান্ত নেয় এবং ইঙ্গুশেতিয়া নামে রাশিয়ার সঙ্গে যুক্ত হয়। ১৯৯৩ সালে দ্বিখণ্ডিত ইচকেরিয়া (চেচনিয়া) রাষ্ট্রটি পূর্ণ স্বাধীনতা ঘোষণা করে। একই বছর চেচেন শিক্ষা প্রতিষ্ঠানগুলোতে রুশ ভাষায় শিক্ষা প্রদান বন্ধ হয়ে যায় এবং ঘোষণা করা হয় যে, চেচেন ভাষা ১৯৩০-এর দশক থেকে প্রচলিত সিরিলীয় লিপির পরিবর্তে লাতিন লিপিতে লেখা হবে। রাষ্ট্রটি নিজস্ব মুদ্রা ও ডাকটিকেটও ছাপতে আরম্ভ করে। দুদায়েভের প্রথম অধ্যাদেশগুলোর মধ্যে একটি অধ্যাদেশ রাষ্ট্রের সকলকে অস্ত্র বহনের অধিকার প্রদান করে।
প্রথম চেচেন যুদ্ধ
১৯৯৪ সালের ১ ডিসেম্বর রুশ বাহিনী গ্রোজনি বিমানবন্দরে বোমাবর্ষণ করতে আরম্ভ করে এবং চেচেন বিমানবাহিনীকে ধ্বংস করে দেয়। জবাবে ইচকেরিয়া রাশিয়ার বিরুদ্ধে যুদ্ধ ঘোষণা করে এবং সৈন্যসমাবেশ আরম্ভ করে। ৬ ডিসেম্বর দুদায়েভ এবং রুশ প্রতিরক্ষামন্ত্রী পাভেল গ্রাচেভ আর বলপ্রয়োগ না করার বিষয়ে একমত হন। এর পাঁচ দিন পরেই ১১ ডিসেম্বর রুশ সৈন্যরা চেচনিয়া আক্রমণ করে। দুদায়েভের দুই ছেলের মধ্যে একজন যুদ্ধের প্রথমদিকে নিহত হয়েছেন বলে খবর প্রকাশিত হলেও তা ছিল ভ্রান্তিজনক (উভয়েই এখনো বেঁচে আছেন) ।
গ্রোজনির পতনের আগে দুদায়েভ রাষ্ট্রপতি ভবন ত্যাগ করে তার বাহিনীর সঙ্গে দক্ষিণ দিকে চলে যান এবং ১৯৯৫ সাল জুড়ে চেচেনদের প্রাচীন রাজধানী ভেদেনোর একটি ক্ষেপণাস্ত্ররোধী আশ্রয়ে থেকে রুশদের বিরুদ্ধে যুদ্ধ পরিচালনা করতে থাকেন। প্রচলিত যুদ্ধ শেষ হওয়ার পরও তিনি জোর দিতে থাকেন যে, তার বাহিনী বিজয়ী হবে, এবং চেচেন গেরিলারা পুরো দেশজুড়ে রুশ সৈন্যদের ওপর বিক্ষিপ্ত আক্রমণ পরিচালনা করে তাদের মনোবল ভেঙে ফেলে। দুদায়েভ কর্তৃক নিযুক্ত ইচকেরিয়ার মুফতি আখমাদ কাদিরভ রাশিয়ার বিরুদ্ধে জিহাদ ঘোষণা করেন। প্রতিবেশী দাগেস্তানসহ উত্তর ককেশীয় মুসলিম প্রজাতন্ত্রগুলো এবং মধ্যপ্রাচ্যের আরব রাষ্ট্রসমূহ ও ইরান থেকে বিদেশি স্বেচ্ছাসেবকরা দলে দলে রুশদের বিরুদ্ধে যুদ্ধ করার জন্য চেচনিয়ায় আসতে থাকে।
মৃত্যু
১৯৯৬ সালের ২১ এপ্রিল দুদায়েভ স্যাটেলাইট ফোন ব্যবহারকালে একটি রুশ পরিদর্শন বিমান তার ফোনকলটি ইন্টারসেপ্ট করে এবং তার অবস্থান চিহ্নিত করতে সক্ষম হয়। এরপর দুইটি রুশ যুদ্ধবিমান (১টি এসইউ-২৪এমআর ও ১টি এসইউ-২৫) থেকে নিক্ষিপ্ত দুইটি লেজার-চালিত ক্ষেপণাস্ত্রের আঘাতে তিনি নিহত হন । ধারণা করা হয়, সেসময় দুদায়েভ মস্কোর দুমার একজন উদারপন্থী সদস্যের (সম্ভবত কনস্তান্তিন বোরোভয় সঙ্গে ফোনে কথা বলছিলেন । এই অভিযানের পূর্ণ বিবরণ রুশ সরকার কখনোই প্রকাশ করে নি। বেশ কিছুদিন ধরেই রুশ পরিদর্শন বিমান ওই অঞ্চলের স্যাটেলাইট যোগাযোগের ওপর নজর রাখছিল এবং দুদায়েভের প্রকাশিত বক্তৃতাগুলো থেকে তার কণ্ঠস্বরের নমুনা সংগ্রহ করে সেই নমুনার সদৃশ কন্ঠস্বর খুঁজে বেড়াচ্ছিল। মৃত্যুর সময় দুদায়েভের বয়স হয়েছিল ৫২ বছর ।
চেচেন গেরিলা নেতা শামিল বাসায়েভ টেলিভিশনে দুদায়েভের মৃত্যুসংবাদ ঘোষণা করেন । চেচেন উপ-রাষ্ট্রপতি সেলিম-খান ইয়ান্দারবিয়েভ অস্থায়ী রাষ্ট্রপতি হিসেবে দুদায়েভের স্থলাভিষিক্ত হন, এবং ১৯৯৭ সালের সাধারণ নির্বাচনের পর দুদায়েভের যুদ্ধকালীন প্রধান সেনাপতি আসলান মাসখাদভ তার স্থলাভিষিক্ত হন।
পেঙ্গুইনস অব মাদাগাস্কার
মাইকেল কল্টন, জন অ্যাবড এবং ব্র্যান্ডন সোয়্যার রচিত চিত্রনাট্য থেকে সাইমন জে. স্মিথ এবং এরিক ডার্নেল দ্বারা পরিচালিত পেঙ্গুইনস অব মাদাগাস্কার ছবির টুডি এবং থ্রিডি উভয় সংস্করণই ২৬ শে নভেম্বর ২০১৪ তে থিয়েটারে মুক্তি পেয়েছিল। মাদাগাস্কার 'ফ্র্যাঞ্চাইজিতে এটিই একমাত্র চলচ্চিত্র যেটি চূড়ান্ত ড্রিম ওয়ার্কস অ্যানিমেশন ফিল্ম হিসাবে নির্মিত হয়েছে এবং ২২ শে জানুয়ারী ২০১৫ তারিখে এটি বন্ধ হওয়ার আগেই প্যাসিফিক ডেটা ইমেজেস কর্তৃক এর নির্মাণ দায়িত্বের পাশাপাশি ডিডব্লিউএ গ্লেনডেল দায়িত্বভার গ্রহণ করে। ছবিটি সমালোচকদের কাছ থেকে সাধারণভাবে ইতিবাচক সাড়া পেয়েছিল। তবে এটি মার্কিন বক্স অফিসে দক্ষতা অর্জনে ব্যর্থ হলেও আন্তর্জাতিকভাবে আরও ভাল ফল করে। ছবিটির বাজেট ছিল ১৩২ মিলিয়ন ডলার এবং আয় করেছিল $৩৭৩ মিলিয়ন ডলার।
পটভূমি
অ্যান্টার্কটিকার তিন তরুণ পেঙ্গুইন-স্কিপার, কোয়ালস্কি এবং রিকো একটি ডিম তাড়া করে বিপদে পড়ে। এক দল লেপার্ড সীলের খপ্পর থেকে সেটি উদ্ধার করার পরে এবং ঘটনাক্রমে একটি হিমশৈলে ছিটকে যাওয়ার পরে ডিমটি থেকে তাদের নতুন সদস্য প্রাইভেটের প্রবেশ ঘটে।
দশ বছর অতিক্রম করে দলে যোগ দেওয়ার পরে পেঙ্গুইগুলি ফোর্ট নক্স ভেঙে ব্যক্তিগত জন্মদিন উদ্‌যাপন করতে চলে যায় ব্রেক রুমের ভেন্ডিং মেশিনে। উদ্দেশ্য ভেন্ডিং মেশিনে থেকে "চিজি ডিবলস" নামে পরিচিত একটি অনিয়মিত স্ন্যাক্স সংগ্রহ করা। প্রাইভেটের মনে হতে থাকে যে তার সতীর্থরা তার অবমূল্যায়ন করছে।
হঠাৎ মেশিনটি তাদের অপহরণ করে ভেনিস এ এক প্রখ্যাত জিনবিজ্ঞানী ডক্টর অ্যাক্টভিয়াস ব্রাইনের কাছে নিয়ে যায়। ব্রাইন প্রকাশ করেন যে সে আসলে ডেভ নামের একটি অক্টোপাস। তার পেঙ্গুইনদের প্রতি বিদ্বেষ বৃদ্ধি পেয়েছে কারণ তাদের বুদ্ধিমত্তার দরুণ বিশ্বের প্রতিটি চিড়িয়াখানা এবং অ্যাকোয়ারিয়াম তাকে ত্যাগ করেছে; সেন্ট্রাল পার্ক চিড়িয়াখানায় পেঙ্গুইনদের আগমনের কিছু পরেই সেখান থেকে তাকে সরানো হয়। ডেভের সংগ্রহীত তুষার গ্লোবস এর সাথে টিনের প্যাকসহ "মেডুসা সেরাম" রিকো গিলে নেয় এবং ডেভের অক্টোপি চেলারা তাদের তাড়া করে।
তারা কোণঠাসা হলে "দ্য নর্থ ওয়াইন্ড" নামের একটি অভিজাত আন্ডারকভার আন্ত-প্রজাতি প্রাণীদের টাস্ক ফোর্সের দল তাদের উদ্ধার করে। সেই দলটির নেতা একটি নেকড়ে যার নাম "ক্লাসিফায়েড", শর্ট ফিউজ নামের একটি ধ্বংসকারী হার্প সীল, কর্পোরাল নামক একটি পোলার বিয়ার যে পেঙ্গুইনদের বুদ্ধিমত্তা পছন্দ করে এবং ইভা নামক একটি বিশ্লেষক ও গোয়েন্দা কর্মকর্তা তুষার পেঁচা। পেঙ্গুইনের জনসংখ্যা রক্ষার জন্য এই দলটি ডেভের সাথে লড়াই করে আসছে। গোপন আবাসে তাদের যোগাযোগ ব্যবস্থা ডেভ হ্যাক করে নেয়। সে প্রকাশ করে যে তার মেডুসা সিরামের বিপুল পরিমাণ সরবরাহ রয়েছে এবং যে চিড়িয়াখানা থেকে সে বেরিয়ে এসেছিল সেখান থেকে সে পেঙ্গুইনদের ধরে তাদের উপর সিরাম ব্যবহার করেছিল। স্কিপার ও তার দলকে তাদের মিশনের পথে অন্তরায় হিসাবে দেখে ক্লাসিফায়েড দলটিকে শান্ত করে এবং তাদের প্রত্যেককেই মাদাগাস্কার এর প্রত্যন্ত অঞ্চলে পাঠিয়ে দেয়। তবে মাঝারি উড়ান-ক্ষম পেঙ্গুইনরা একটি মরুভূমিতে ক্র্যাশ ল্যান্ড করে প্রবেশ করে। পেঙ্গুইনগুলি সাংহাই এ যাওয়ার চেষ্টা করে। যেখানে তারা তুষারগ্লোব কালেকশন ব্যবহার করে ডেভের পরবর্তী লক্ষ্য আবিষ্কার করে ফেলে। পরিকল্পনার অংশ হিসাবে অ্যাকুরিয়ামের অন্যান্য পেঙ্গুইনগুলির সাথে যোগদানের জন্য স্কিপার প্রাইভেটকে একটি মৎস্যকন্যার ছদ্মবেশে পাঠিয়ে দেয়। কিন্তু নর্থ ওয়াইন্ড ডেভকে প্রতিহত করার সাথে সাথেই প্রাইভেট তাদের হাতে বন্দী হয়। পেঙ্গুইনরা তাড়া করার জন্য নর্থ ওয়াইন্ডের জেটটি চুরি করে। তবে অজান্তেই সেটি নিজে থেকে-ধ্বংস হয়ে যায়। তারপরে তারা নর্থ ওয়াইন্ডের সাথে একটি লাইফবোট বেঁধে একটি দ্বীপে এসে প্রাইভেটের সন্ধান পায়।
দ্বীপে ডেভ তার প্রতিশোধ চরিতার্থ করতে মানুষকে অসন্তুষ্ট করার লক্ষ্যে বন্দী পেঙ্গুইনদের মেডুসা সিরাম ব্যবহার করে জঘন্য দানবে রূপান্তর করার পরিকল্পনা প্রদর্শন করে। স্কিপার অনিচ্ছুকভাবে হলেও ক্লাসিফায়েডের পরিকল্পনায় সাড়া দেয় এবং তার পেঙ্গুইনদের সাথে ডেভেকে বন্দী করার ব্যবস্থা করা হয়। ডেভ প্রাইভেটের উপর পূর্ণ শক্তির মিউটেশন রশ্মি প্রয়োগ করে। কিন্তু আগে গিলে ফেলা একটি কাগজ ক্লিপ ব্যবহার করে শেষ মুহুর্তে সে মিউটেশন পালিয়ে যেতে সক্ষম হয়। প্রাইভেট নর্থ ওয়াইন্ডকে উদ্ধার করে। কিন্তু ক্লাসিফায়েড সরঞ্জামের অভাবে পুনরায় দল গঠন করতে অপেক্ষা করে। প্রাইভেট কাউকে পেছনে ফেলে রেখে চলে যেতে চায় না ব'লে ডেভকে থমানো স্থগিত রাখে। ডেভ "খুঁজে পাওয়া" পেঙ্গুইনগুলি ফিরিয়ে দেওয়ার প্রতিশ্রুতি দিয়ে নিউ ইয়র্ক - এর সাবমেরিনের বাকী পেঙ্গুইনগুলিকে মিউটেট করে। মিউটেটেড পেঙ্গুইনগুলি আতঙ্কিত মানুষদের মধ্যে ছড়িয়ে পড়ায় শহরটি বিশৃঙ্খ হয়ে পড়ে।  প্রাইভেট তার নিজের বুদ্ধিমত্তার শক্তি ব্যবহার করে সমস্ত পেঙ্গুইনকে স্বাভাবিক অবস্থায় ফিরিয়ে আনতে নিজেকে রশ্মির সাথে সংযুক্ত করার সিদ্ধান্ত নেয়। নর্থ ওয়াইন্ড একটি আইসক্রিম ট্রাক এ ফিরে ডেভের জাহাজটি ধ্বংস করে দেয়। ডেভ এবং তার পাখিদের প্রতিরোধ করার পরে রিকো রশ্মির রিমোটের ব্যাটারির সন্ধান পায় এবং তারা সমস্ত পেঙ্গুইনকে স্বাভাবিক অবস্থায় ফিরিয়ে আনতে সেটি পরিচালিত করে।
মেশিন থেকে মিউটেটেড হলেও পেঙ্গুইনরা প্রাইভেটের প্রতি তাদের কৃতজ্ঞতা এবং নতুন সম্মান প্রদর্শণ করে। এখন ডেভ (যে বিস্ফোরণে আক্রান্ত ছিল) তার নিজেরই একটি ক্ষুদ্র সংস্করণে রূপান্তরিত হয়ে গেছে এবং একটি তুষারগ্লোবের ভেতর আটকা পড়েছে। সেটি দেখতে পেয়ে একটি ছোট্ট মেয়ে সেটি তুলে জোরে জোরে নাড়াতে থাকে। অবশেষে নিজের সমান হয়েছে দেখে ক্লাসিফায়েড পেনগুইনদের পুরষ্কাকৃত করে। ইভার কাছ থেকে কোয়ালস্কি চুম্বন পাওয়ার পাশাপাশি পেঙ্গুইনরা যুথবদ্ধ হয়ে উড়তে থাকে।
একটি মধ্য-কৃতিত্ব সংবলিত দৃশ্য -এ পেঙ্গুইনগুলি সংক্ষিপ্ত সরস বচনে রশ্মি তৈরী করে এবং তা ব্যবহার করে প্রাইভেটকে স্বাভাবিক অবস্থায় ফিরিয়ে আনে।
গ্যালারি
থাম্ব|428x428পিক্সেল|দ্য পেঙ্গুইনস অফ মাদাগাস্‌কার এর টিভি ধারাবাহিকের লোগো
১৯০৩-এর লোমহর্ষক চলচ্চিত্রের তালিকা
১৯০৩ সালে মুক্তিপ্রাপ্ত ভৌতিক চলচ্চিত্রের তালিকা :
ভুটান জাতীয় মহিলা ফুটবল দল
ভুটান জাতীয় মহিলা ফুটবল দল আন্তর্জাতিক মহিলা ফুটবলে ভুটানের প্রতিনিধিত্বকারী দল। দলটি ভুটারেন ফুটবল নিয়ন্ত্রকারী সংস্থা ভুটান ফুটবল ফেডারেশন কর্তৃক নিয়ন্ত্রিত ও পরিচালিত হয় যেটি বর্তমানে এশিয়ান ফুটবল কনফেডারেশন এর সদস্য এবং দক্ষিণ এশীয় ফুটবল ফেডারেশনের প্রতিষ্ঠাতা সদস্য।
ইতিহাস
ভুটান প্রথম আন্তর্জাতিক প্রীতি ম্যাচ খেলে ২০১০ সালের ৬ ডিসেম্বর বাংলাদেশে সাথে ঢাকায় যা সাফ মহিলা চ্যাম্পিয়নশিপের ১ সপ্তাহ পূর্বে প্রস্তুতিমূলক খেলা হিসাবে।
তুলনামূলক রেকর্ড
ফিফা মহিলা বিশ্বকাপ
এএফসি মহিলা কাপ
সাফ মহিলা চ্যাম্পিয়নশিপ
১৯০৫-এর লোমহর্ষক চলচ্চিত্রের তালিকা
১৯০৫ সালে মুক্তিপ্রাপ্ত ভৌতিক চলচ্চিত্রের তালিকা :
স্ট্রাটেজিক ফোর্সেস কম্যান্ড
স্ট্রাটেজিক ফোর্সেস কম্যান্ড বা স্ট্রাটেজিক নিউক্লিয়ার কম্যান্ড ভারতের পারমাণবিক কমান্ড কর্তৃপক্ষের (এনসিএ) একটি অংশ। ভারতের পারমাণবিক কমান্ড কর্তৃপক্ষ (এনসিএ) হল ভারতের পারমাণবিক অস্ত্র কর্মসূচি সংক্রান্ত কমান্ড, নিয়ন্ত্রণ এবং অপারেশনাল সিদ্ধান্তের জন্য দায়ী কর্তৃপক্ষ ।  এটি ভারতের প্রধানমন্ত্রীর নেতৃত্বে একটি রাজনৈতিক পরিষদ এবং জাতীয় নিরাপত্তা উপদেষ্টার নেতৃত্বে একটি নির্বাহী পরিষদ নিয়ে গঠিত । ভবিষ্যতের জন্য রক্ষিত দেশের পরমাণু অস্ত্রসম্ভারের সুপরিকল্পিত কৌশলগত ব্যবহারের দায়িত্ব এই সংস্থার উপর অর্পিত। ২০০৩ সালের ৪ জানুয়ারি এই সংস্থা স্থাপিত হয়। এটি পিপলস লিবারেশন আর্মি রকেট ফোর্স-এর প্রতিদ্বন্দ্বী।
স্ট্রাটেজিক ফোর্সেস কম্যান্ডের কাজ হল এয়ার মার্শাল র‌্যাঙ্কের কোনো কম্যান্ডার ইন চিফ বা সমতুল পদাধীকারীর অধীনে এনসিএ-র নির্দেশাবলি কার্যকর করা। এনসিএ-র প্রত্যক্ষ আদেশ পাওয়ার পর পরমাণু অস্ত্র ও ওয়ারহেড সরবরাহ প্রক্রিয়া শুরু করা এই সংস্থার একক দায়িত্বের মধ্যে পড়ে। নিশানা এলাকার সঠিক নির্বাচন করার জন্য এই সংস্থা একটি বিভক্ত, সমন্বয়মূলক প্রক্রিয়া গ্রহণ করে যার সিদ্ধান্তগ্রহণের স্তর ভিন্ন ভিন্ন হয় এবং যা এনসিএ-এর নিয়মতান্ত্রিক আদেশাধীনে থাকে।
স্ট্রাটেজিক ফোর্সেস কম্যান্ড পরমাণু অস্ত্রসম্ভারের উপর সম্পূর্ণ কর্তৃত্ব ও অধিকারের মাধ্যমে সমস্ত রণকৌশলগত শক্তিসমূহকে ব্যবস্থাপিত ও নিয়ন্ত্রিত করে। এই কাজের জন্য সমস্ত ভবিষ্যৎ পরিকল্পনাও তারাই করে থাকে। প্রতিষ্ঠাকাল থেকেই স্ট্রাটেজিক ফোর্সেস কম্যান্ডের “কম্যান্ড, কন্ট্রোল অ্যান্ড কমিউনিকেশন” ব্যবস্থা সুদৃঢ়ভাবে প্রতিষ্ঠিত এবং কম্যান্ডের কার্যকরী দ্রুত সাধনযোগ্যতার মাত্রা অত্যন্ত বেশি।
উডি অ্যালেন
হেউড "উডি" অ্যালেন (ইংরেজি: Woody Allen; জন্ম: ১লা ডিসেম্বর, ১৯৩৫) মার্কিন চলচ্চিত্র পরিচালক, প্রযোজক, অভিনেতা, কৌতুকাভিনেতা, নাট্যকার এবং জ্যাজ সঙ্গীতজ্ঞ। জীবিত মার্কিন চলচ্চিত্র পরিচালকদের মধ্যে অ্যালেন বিশেষ সম্মানিত। তীব্র নাটকীয়তার সাথে কখনও কখনও স্ক্রুবল সেক্স কমেডির মিশ্রণ তার ছবিগুলোকে অনন্য করেছে। রচনা ও পরিচালনার পাশাপাশি তিনি মূলধারার অনেকগুলো ছবিতে অভিনয় করেছেন। তার সিনেমার পেছনে মূল অণুপ্রেরণা হিসেবে কাজ করে সাহিত্য, যৌনতা, দর্শন, মনস্তত্ত্ব, ইহুদি পরিচয়, ইউরোপীয় চলচ্চিত্র এবং নিউ ইয়র্ক সিটি। উল্লেখ্য অ্যালেনের জন্ম নিউ ইয়র্ক সিটিতে এবং জীবনের প্রায় পুরোটা সময়ই এই শহরে কাটিয়েছেন।
অ্যালেন তার কর্মজীবনের স্বীকৃতিস্বরূপ অনেক পুরস্কার ও সম্মাননা লাভ করেছেন। তিনি চারবার একাডেমি পুরস্কার লাভ করেন, এর মধ্যে তিনবার শ্রেষ্ঠ মৌলিক চিত্রনাট্যের জন্য এবং একবার শ্রেষ্ঠ পরিচালনার জন্য। তিনি নয়বার বাফটা পুরস্কার লাভ করেন। তার রচিত অ্যানি হল চলচ্চিত্রের চিত্রনাট্যকে রাইটার্স গিল্ড অব আমেরিকা "১০১ কৌতুকপূর্ণ চিত্রনাট্য" তালিকায় সবচেয়ে কৌতুকপূর্ণ চিত্রনাট্যের স্বীকৃতি দিয়েছে। ২০১১ সালে পিবিএস আমেরিকান মাস্টার্স টেলিভিশন ধারাবাহিকে তার চলচ্চিত্র জীবনী নিয়ে নির্মিত "উডি অ্যালেন: অ্যা ডকুমেন্টারি" প্রচার করে।
প্রজাবাণী
প্রজাবাণী (কন্নড়: মানুষের কণ্ঠস্বর) ভারতের কর্ণাটক থেকে প্রকাশিত একটি নেতৃস্থানীয় কন্নড় ভাষার ব্রডশীট দৈনিক সংবাদপত্র। ২.০১ মিলিয়নেরও বেশি পাঠক রয়েছে, এটি রাজ্যের বৃহত্তম প্রচারিত সংবাদপত্রগুলির মধ্যে একটি।
ইতিহাস এবং মালিকানা
প্রজাবাণী ১৯৪৮ সালে বেঙ্গালুরুতে কেএন গুরুস্বামী দ্বারা প্রতিষ্ঠিত হয়েছিল। দ্য প্রিন্টার্স (মহীশূর) প্রাইভেট লিমিটেড, যে সংস্থাটি সংবাদপত্রের মালিক, প্রতিষ্ঠাতা পরিবারের সদস্যদের দ্বারা ব্যক্তিগতভাবে অধিষ্ঠিত।
বাজারে অবস্থান
২০০৪ সালে বিজয়া কর্ণাটক দ্বারা প্রচারে ছাড়িয়ে যাওয়ার আগে পর্যন্ত প্রজাবাণী কয়েক দশক ধরে শীর্ষস্থানীয় কন্নড় সংবাদপত্র ছিল। দুটি সংবাদপত্র ২০১৪ সালের হিসাবে অনেক বেশি ঘনিষ্ঠভাবে প্রতিযোগিতা করছে বলে মনে হয়। শিল্পের সংখ্যা অনুসারে উল্লেখযোগ্যভাবে প্রজাবাণী তার স্থান পুনরুদ্ধার করেছে। কিছু বিশ্লেষক বিজয়া কর্ণাটকের মূল মালিক বিজয়া সংকেশ্বর এবং তার ভিআরএল গ্রুপের বিজয়া বাণী চালু করাকেউ দায়ী করেছেন, যা দৃশ্যত বিজয়া কর্ণাটকের পাঠক গ্রাস করেছে। অন্যান্য আঞ্চলিক প্রতিযোগীদের মধ্যে রয়েছে উদয়বাণী, ভার্থভারতী, কন্নড় প্রভা এবং সংযুক্ত কর্ণাটক ।